|  |  |
| --- | --- |
| Haapsalu LinnavalitsusLääne-Nigula VallavalitsusKeskkonnaministeeriumKaitseministeeriumMaaeluministeeriumKeskkonnaametTranspordiametPõllumajandus- ja ToiduametMaa-ametMuinsuskaitseametTerviseametPäästeametPolitsei- ja Piirivalveamet  | 8. august 2022 nr 7-1/509/2022 |

|  |
| --- |
| Vormsi valla üldplaneeringu ja keskkonnamõju strateegilise hindamise algatamise teade |

Austatud koostööpartner

Anname teada, lähtudes planeerimisseaduse § 77 lg 7 ja § 76 lg 1, et Vormsi Vallavolikogu 20. mai 2022. a. [otsusega nr 13](http://atp.amphora.ee/vormsivv/?o=126&o2=126&u=null&hdr=hp&dschex=1&sbr=all&tbs=all&dt=&sbrq=%C3%BCldplaneering&itm=222465&clr=history&pageSize=20&page=1) (vt käesoleva kirja Lisa) algatati Vormsi valla üldplaneeringu ja keskkonnamõju strateegilise hindamise koostamine (edaspidi KSH). Üldplaneering koostatakse kogu Vormsi valla haldusterritooriumi kohta. Otsusega on võimalik tutvuda [Vormsi valla kodulehel](https://vormsi.ee/demokraatia/uue-uldplaneeringu-koostamine/) ja tööpäevadel Vormsi Vallavalitsuses aadressil Hullo küla.

Vormsi valla üldplaneeringu koostamise põhieesmärk on valla territooriumi ruumilise arengu põhimõtete ja suundumuste määratlemine kooskõlas Vormsi valla arengukava visiooni ja strateegiliste eesmärkidega. Üldplaneeringuga luuakse eeldused hea ning turvalise elukeskkonna loomiseks, ühtselt toimiva rohestruktuuri ja väärtuslike maastike hoidmiseks, kogukondlikke väärtusi kandva ruumi säilimiseks ning strateegiliste eesmärkide täitmiseks vajaliku maareservi, taristu ning korrastatud teedevõrgu tagamiseks.

Vormsi Vallavalitsus on asunud koostama üldplaneeringu lähteseisukohti ja KSH programmi, mille valmides esitatakse need Teile ettepanekute saamiseks. Kohapõhine informatsioon ja asjakohaseid suuniseid, millega nii lähteseisukohtade, KSH programmi kui ka üldplaneeringu lahenduse koostamisel on vajalik arvestada, on oodatud ka juba täna (aadressile vv@vormsi.ee).

Palume anda Vormsi Vallavalitsusele (aadressile vv@vormsi.ee) vajaduse korral teada täpsustatud kontaktandmed Teile planeerimisseadusega ettenähtud teadete edastamiseks.

Täiendavat teavet Vormsi valla üldplaneeringu koostamise kohta avaldatakse jooksvalt valla kodulehel <https://vormsi.ee/demokraatia/uue-uldplaneeringu-koostamine/>.

Lugupidamisega

*/allkirjastatud digitaalselt/*

Meelis Mägi

Vallavalitsuse liige

vallavanema ülesannetes

Lisa: Vormsi Vallavolikogu 20. mai 2022. a. otsus nr 13